Iubita lui Horaţiu Moldovan se îmbogăţeşte pe TikTok. Aza Gabriela face show pe reţelele sociale şi are un succes uriaş. Ea a cântat o manea celebră şi a adunat deja peste 36 de milioane de afişări pe contul ei oficial.
Aza Gabriela are 25 de ani şi este una dintre cele mai în vogă artiste din ţara noastră. La finalul lunii martie şi-a făcut publică relaţia cu portarul lui Atletico Madrid. De atunci sunt de nedespărţit. Ea tocmai s-a afişat în tribunele stadionului Metropolitano, la victoria obţinută de jucătorii lui Simeone cu Celta Vigo.
Iubita lui Horaţiu Moldovan se îmbogăţeşte pe TikTok
De o frumuseţe ieşită din comun (VEZI GALERIA FOTO DE MAI JOS), Aza a dat lovitura cu o manea care s-a viralizat în Europa. Este vorba despre piesa „Made in Romania”, care este interpretată de Ionuţ Cercel, şi care a răsunat în vestiarul lui Inter la petrecerea de titlu. Nu a lipsit nici de la sărbătoarea de titlu a FCSB-ului, sau din vestiarul Unirii Slobozia după promovarea în Liga 1.
Aza Gabriela a prevăzut succesul uriaş şi a publicat, în luna februarie, un video cu ea în timp ce cânta această manea. A dat astfel o lovitură de proporţii. Postarea are peste 36 de milioane de afişări, 3.2 milioane de aprecieri şi 24.000 de comentarii.
@azagabriela Și când te gandesti că piesa asta a devenit virală international👀🙈 #blowthisup #relatable #acoustic #livemusic #music #maderomania #live #singer #azaReclamă
Iubita lui Moldovan a postat clipul şi pe Instagram şi a strâns 738.000 de aprecieri. Mai mult, a decis să facă şi un remix.
Aza Gabriela a avut o relaţie în trecut cu Dragoş Nedelcu. Cei doi s-au despărţit în primăvara lui 2022, după o relaţie de aproximativ doi ani.
Întrebată „cine o face fericită”, Aza Gabriela a răspuns: „Cariera şi ceea ce fac eu pentru că îmi văd rezultatele şi omul care este lângă mine mereu, de aici vine şi fericirea! Iubirea”.
Horaţiu Moldovan, „vedetă” pe TikTok-ul lui Atletico Madrid, pe o manea a lui Tzancă Uraganu
Şi Horaţiu Moldovan este „vedetă” pe TikTok. Atletico Madrid a făcut o postare incredibilă cu portarul român, pe contul oficial, iar fanii au „înnebunit” atunci când au văzut-o.
Madrilenii au postat un clip video cu fotografia portarului român, împărţită în două părţi. Ceea ce i-a uimit pe fani a fost piesa aleasă de iberici, pentru fundalul sonor.
Madrielnii au ales o manea aflată în trending, foarte populară de altfel pe TikTok. „Eee Aaaa | Burj Khalifa”, este piesa din TikTok-ul cu Horaţiu Moldova, piesă interpretată de Tzancă Uraganu.
Fanii români au reacţionat imediat şi s-au amuzat de postarea inedită a celor de la Atletico Madrid, cu Horaţiu Moldovan în prim-plan.
„Le-a spus Moldovan: dă că pun eu melodia”, „Vestiarul lui Atletico de la venirea lui Moldovan”, „Pe Moldovan l-au adus să se ocupe de rețelele de socializare”, „Am trăit să o văd şi pe asta” şi „Le-a arătat Moldovan muzică adevărată”, sunt doar câteva dintre comentariile de la postarea cu Horaţiu Moldovan.
Imediat după ce postarea s-a viralizat, şi interpretul piesei aleasă de Atletico Madrid pentru clipul cu Horaţiu Moldovan, Tzancă Uraganu, a transmis un scurt mesaj prin care s-a declarat onorat: „Mulțumesc, Atletico Madrid! Mare onoare pentru mine”, a transmis şi Tzancă.